stanford-oval/wikipedia huggingface dataset:
בובספוג מכנסמרובע (עונה 2)
הפקה

העונה שודרה בערוץ ניקלודיאון, שבבעלות ויאקום, והופקה על ידי פלנקטון הפקות (אנ') וניקלודיאון. מנהל ההפקה של העונה היה יוצר הסדרה סטיבן הילנבורג. במהלך שידור העונה הקודמת, רכשה ניקלודיאון את העונה השנייה של הסדרה, ב-31 באוגוסט 1999. העונה הושקה והחלה כשנה לאחר מכן, ב-26 באוקטובר 2000.
בעונה זו, ההפקה עברה מאנימציית cel, ששומשה בעונה הראשונה, לצביעת פריימים באופן דיגיטלי. בשנת 2009, אמר המפיק פול טיביט, כי "העונה הראשונה של בובספוג נעשתה בדרך המיושנת של סל, וכל חלק היה צריך להיצבע חלקית, להתייבש, ולהיצבע בצבעים אחרים ... ". פרקי העונה השנייה הונפשו מעבר לים, באולפני Rough Draft, שבדרום קוריאה. מבמאי האנימציה שזכו לקרדיט בפרקי בעונה השנייה נמנו שון דמפסי, אדגר לרזבל, לארי לייכלייטר, אנדרו אוברטום, לאונרד רובינסון, פרנק וייס וטום יאסומי. בעונה זו נעשה שימוש בסטוריבורד, על ידי וולט דורן, ק.ה. גרינבלאט, כריס הדריק, צ'אק קליין, קרסון קוגלר, ג'יי לנדר, קיילב מוירר, דן פוונמיר, ויליאם "ביל" רייס, אוקטביו רודריגס, ג'ים שומאן, אהרון שפרינגר, פול טיביט ואריק וייס.
הפרקים נכתבו על ידי צוות כותבים, בו נמנו דורן, דייוויד פיין, גרינבלאט, דאג לורנס, לנדר, מארק או'האר, פוונמיר, ויליאם רייס, שפרינגר, טיביט ומריוות'ר ויליאמס. במהלך העונה, צוות הכותבים לקחו השראה מחוויות הילדות האישיות שלהם על מנת להמציא ולפתח עלילות לפרקים רבים בעונה זו. למשל, בפרק 38, "פה מלוכלך" (Sailor Mouth), בובספוג לומד מילה גסה ומשתמש בה בלי לדעת את משמעותה. הרעיון לפרק נכתב בהשראת ניסיונו של הבמאי הקריאייטיבי דרק דריימון, "כאשר הסתבכתי בעקבות שימוש ב'מילת ה-F' מול אמי". דריימון הסביר, "הסצנה שבה פטריק רץ אל מר קראב כדי להלשין, יחד עם בובספוג הרודף אחריו, היא פחות או יותר כפי שזה קרה בחיים האמיתיים". סוף הפרק, בו מר קראב משתמש בטעות במילים גסות יותר מאשר בובספוג ופטריק, נלקח גם הוא כרעיון, "מהעובדה שלאמי [של דריימון] יש פה מלוכלך משל עצמה". בפרק "סודי ביותר" (The Secret Box), בובספוג רוצה לגלות מה יש בתוך הקופסה הסודית של פטריק. הרעיון הגיע לדריימון מכיוון שגם לו הייתה קופסה סודית בילדותו. יוצר הסדרה הילנבורג הסביר, "[הוא] התחיל לספר לנו על זה. רצינו לצחוק עליו ולהשתמש בזה לעלילה".
הפקה > ליהוק

בעונה זו דיבב טום קני את קולו של בובספוג מכנסמרובע, וכן את חלזון המחמד שלו, גארי. חברו הטוב ביותר של בובספוג, כוכב ים בשם פטריק סטאר, דובב על ידי ביל פייגרברייק, את סקווידוויד, תמנון כעסן וחסר מזג ושכנו של בובספוג, דיבב רוג'ר בומפאס. עם שאר קאסט המדבבים של הדמויות הראשיות בעונה, נמנו קלנסי בראון בדיבוב מר קראב, סרטן רודף בצע והבוס בובספוג במסעדת הסרטן הפריך; דאג לורנס כפלנקטון, יריבו העסקי של מר קראב; ג'יל טלי בתפקיד קרן, אשתו הממוחשבת של פלנקטון; קרולין לורנס בתפקיד סנדי צ'יקס, סנאית שמוצאה מטקסס; מרי ג'ו קטלט בתפקיד גברת פאף, המורה לשייט של בובספוג; ולורי אלן בתפקיד פרל קראב, לווייתנית מתבגרת, ובתה של מר קראב.
להקת הרוק האמריקאית ווין  (מימין) הלחינה והקליטה את השיר "לופ דה לופ" שמופיע בפרק "הנעליים", ואילו ג'ון ריס-דייוויס (משמאל) דיבב את מאן ריי, אויבם המושבע של איש הים ונער הפלא, בפרק "איש הים ונער הפלא 3".
בעונה השנייה הוצגו לראשונה דמויות שונות שיחזרו לאורך הסדרה. אמו של מר קראב, בטסי קראב, הופיעה לראשונה בפרק "פה מלוכלך" ודובבה על ידי הכותב פול טיביט. עם זאת, השחקנית והמדבבת סירנה אירווין החליפה את טיביט בתפקיד הדיבוב, כאשר הופיעה הדמות שוב בפרק "אויב משפחתי" בעונה הרביעית, בשנת 2005. בספיישל הכריסטמס, "חג המולד", טום קני, מדבבו של בובספוג דיבב את פאצ'י הפיראט, נשיא מועדון המעריצים הבדיוני של בובספוג מכנסמרובע, ואילו יוצר הסדרה הילנבורג דיבב את קולו של פוטי התוכי. לאחר עזיבתו של הילנבורג את התוכנית כשואו ראנר בשנת 2004, קיבל טיביט את התפקיד לדבב את פוטי התוכי.
בנוסף לחברי הקאסט הקבועים, בפרקים נשמעים קולות של מדבבים אורחים ממגוון מקצועות רבים, בהם שחקנים, ספורטאים, סופרים, מוזיקאים ואמנים. להקת הרוק האמריקאית ווין (אנ') התארחה בפרק "הנעליים" (Your Shoe's Untied), וביצעה את השיר "לופ דה לופ", שנכתב על ידם במיוחד לכבוד הפרק. דין ווין, גיטריסט הלהקה, הסביר "הילנבורג התקשר אליי ואמר לי שהוא היה ביולוג ימי שיצר סדרה מצוירת על יצורי ים החיים מתחת למים, ושישמח שניצור שיר עבור הסדרה". הלהקה כתבה והלחינה את השיר בתוך כשלוש דקות. השיר "Ocean Man" משנת 1997 של הלהקה שומש גם הוא כארבע שנים לאחר מכן במהלך רצף כתוביות הסיום בסרט הראשון, ונכלל בפסקול. בפרק "המנהלת החדשה" (Bossy Boots), הלהקה האמריקאית The Capsules ביצעה את השיר "Bossy Boots", אשר פורסם מאוחר יותר כחלק מהאלבום "SpongeBob SquarePants: The Yellow Album" בשנת 2005. בפרק "חבר בועון" (Bubble Buddy), הגולש המקצועי האמריקאי קורקי קרול (אנ') דיבב את קולו של גרובי גרופר, גולש מפורסם. בפרק משתתף גם בראד אברל בתפקיד דיבוב דמותו של חבר בועון. בפרק "נשיקות סבתא" (Grandma's Kisses) משתתפת השחקנית האמריקאית מריון רוס, בתפקיד דיבוב סבתו של בובספוג, וממשיכה לדבב אותה לאורך הסדרה. בפרק "מחפשים את בובספוג" (Pre-Hibernation Week), בו סנדי ובובספוג משחקים במשחקי ספורט קיצוניים ומסוכנים, להקת המטאל הכבד אמריקאית פנטרה הופיעה בתפקיד עצמה הופעה מוזיקלית מיוחדת. שחקני הצי של מקייל, ארנסט בורגנין וטים קונוויי חזרו לדבב את דמויות הגיבורים איש הים ונער הפלא, בהתאמה, בפרק "איש הים ונער הפלא 3". שחקן הקולנוע ג'ון ריס-דייוויס גם התארח באותו פרק ודיבב את אויבם המושבע של הגיבורים, מאן ריי. השחקן האמריקאי בריאן דויל-מאריי (אנ') חזר לדבב את ההולנדי המעופף בפרקים "הנעליים" (Your Shoe's Untied) ו-"הפיראטים" (Shanghaied). דמויות שונות אחרות בעונה זו דובבו על ידי מדבבים ידועים רבים, בהם די בראדלי בייקר, תומאס פ. וילסון וקליי לואיס (אנ').
הצלחה וביקורות

מאז שידור הבכורה של בובספוג מכנסמרובע בשנת 1999, הסדרה הפכה לתוכנית הילדים השנייה הפופולרית היותר של ניקלודיאון, לאחר ראגרטס, אם כי כמעט 40 אחוז מקהל התוכנית, המונה 2.2 מיליון צופים, היו בגילאי 18 עד 34. כתוצאה מכך, ניקלודיאון העבירה את התוכנית מיום שבת בבוקר למשבצת זמן יקרה הרבה יותר, בשעה 18:00, מיום שני עד יום חמישי.
כמו העונה הראשונה, גם העונה השנייה זכתה לשבחים וביקורות חיוביות רבות מצד המבקרים והאוהדים. בטקס פרסי האנני ה-29 הסדרה הייתה מועמדת שלוש פעמים, בקטגוריות הדיבוב הטוב ביותר בסדרת טלוויזיה מונפשת לנקבה וזכר עבור מרי ג'ו קטלט על דיבובה של גברת פאף בפרק "שום דבר לא בחינם" (No Free Rides) וטום קני על דיבובו של בובספוג מכנסמרובע בפרק "תולעי" (Wormy). פיטר שטראוס ופול טיבט היו מועמדים לפרס "הישג אישי יוצא מן הכלל לשיר באנימציה", עבור שירם "חג המולד הראשון" (The Very First Christmas) שהופיע בפרק הספיישל "חג המולד" (?Christmas Who). בשנת 2002 זכו הפרקים "סודי ביותר" (The Secret Box) ו-"התזמורת של סקווידי" (Band Geeks) בפרסי סליל הזהב לעריכת הסאונד הטובה ביותר לאנימציה בטלוויזיה, ואילו הפרקים "התפסן בשדה המדוזות" (Hunter Jellyfish) ומשחקי הטבחיאדה (The Fry Cook Games) היו מועמדים לפרס עריכת הסאונד הטובה ביותר בטלוויזיה, בקטגוריית המוזיקה.
במהלך שידור העונה בטלוויזיה, בשנים 2001–2002, מועצת הטלוויזיה של ההורים (PTC), שמה את בובספוג מכנסמרובע כאחת התוכניות הטובות ביותר בטלוויזיה. עם זאת, על פי דו"ח שששמו "Wolves in Sheep's Clothing" (בעברית: זאבים בבגדי כבשים), המתעד את הגידול בתכנים שעלולים להיות אלימים, גסים ומיניים בתוכניות הילדים, ה-PTC והמעריצים טענו כי בפרק "פה מלוכלך" (Sailor Mouth), ששודר במקור במהלך העונה השנייה, היה ניסיון מרומז לקדם סדרי שימוש בגסויות בקרב ילדים. בדיווח מאוחר יותר, כמה מחברי ה-PTC ציינו את "פה מלוכלך" כדוגמה לאופן שבו רמות הגסות, המיניות והאלימות עלו בתוכניות הטלוויזיה לילדים. ניקלודיאון, בתגובה לאירוע, טענו כי "זה עצוב וקצת נואש שהם התאמצו להכניס שפה גסה בפי הדמויות שלנו כדי להוכיח את טענתם". ריצ'רד הוף מניו יורק דיילי ניוז מתח ביקורת על הדיווח על כך שפרש לא נכון את הפרק.
מהדורת DVD

ערכת ה-DVD של העונה השנייה פורסמה על ידי Paramount Home Entertainment וניקלודיאון בארצות הברית ובקנדה ב-19 באוקטובר 2004, שנה לאחר שהעונה השלימה את שידוריה בטלוויזיה. במהדורת ה-DVD נכללים חומרי בונוס שונים הכוללים פרשנויות שמע, סטוריבורדס ופיצ'רים שונים.
בשנת 2005, היה אוסף ה-DVD מועמד בטקס פרסי סטלייט ה-9 עבור ה-DVD הטוב ביותר לנוער, אולם לא זכה.
| 0 | 1 | 2 | 3 |
| --- | --- | --- | --- |
בובספוג מכנסמרובע: עונה 2
| פרטי הערכה | פרטי הערכה | פרטי הערכה | קטעי בונוס |
|  20 פרקים  ערכת 3 דיסקים  יחס גובה-רוחב של 1.33:1  שפות: אנגלית (דולבי דיגיטל 2.0)  צרפתית (דולבי דיגיטל 2.0)  יפנית (דולבי דיגיטל 2.0)  כתוביות: אנגלית  צרפתית |  20 פרקים  ערכת 3 דיסקים  יחס גובה-רוחב של 1.33:1  שפות: אנגלית (דולבי דיגיטל 2.0)  צרפתית (דולבי דיגיטל 2.0)  יפנית (דולבי דיגיטל 2.0)  כתוביות: אנגלית  צרפתית |  20 פרקים  ערכת 3 דיסקים  יחס גובה-רוחב של 1.33:1  שפות: אנגלית (דולבי דיגיטל 2.0)  צרפתית (דולבי דיגיטל 2.0)  יפנית (דולבי דיגיטל 2.0)  כתוביות: אנגלית  צרפתית |  פרשנויות שמע: "משהו מסריח"  "הפרס"  "מחפשים את בובספוג"  "רק הטיפשים שורדים"  "הפיראטים"  "ההפסד"  "פה מלוכלך"  סטוריבורדס של "חג המולד" ו-"איש הים ונער הפלא 3"  מסביב לעולם עם בובספוג מכנסמרובע  גרסת דמו של משחק ה-DVD של ניק  כרטיסים לבובספוג: הסרט |
| תאריכי יציאה | תאריכי יציאה | תאריכי יציאה |  פרשנויות שמע: "משהו מסריח"  "הפרס"  "מחפשים את בובספוג"  "רק הטיפשים שורדים"  "הפיראטים"  "ההפסד"  "פה מלוכלך"  סטוריבורדס של "חג המולד" ו-"איש הים ונער הפלא 3"  מסביב לעולם עם בובספוג מכנסמרובע  גרסת דמו של משחק ה-DVD של ניק  כרטיסים לבובספוג: הסרט |
| אזור 1 | אזור 2 | אזור 4 |  פרשנויות שמע: "משהו מסריח"  "הפרס"  "מחפשים את בובספוג"  "רק הטיפשים שורדים"  "הפיראטים"  "ההפסד"  "פה מלוכלך"  סטוריבורדס של "חג המולד" ו-"איש הים ונער הפלא 3"  מסביב לעולם עם בובספוג מכנסמרובע  גרסת דמו של משחק ה-DVD של ניק  כרטיסים לבובספוג: הסרט |
| 19 באוקטובר 2004 | 23 באוקטובר 2006 | 30 בנובמבר 2006 |  פרשנויות שמע: "משהו מסריח"  "הפרס"  "מחפשים את בובספוג"  "רק הטיפשים שורדים"  "הפיראטים"  "ההפסד"  "פה מלוכלך"  סטוריבורדס של "חג המולד" ו-"איש הים ונער הפלא 3"  מסביב לעולם עם בובספוג מכנסמרובע  גרסת דמו של משחק ה-DVD של ניק  כרטיסים לבובספוג: הסרט |
הקריות

ערך זה עוסק בערי צפון מפרץ חיפה. אם התכוונתם למשמעות אחרת, ראו .
| --- | --- |

קריית ביאליק, העיר השלישית בגודלה בגוש
 מספר יישובים:  6
 מדינה:  ישראל ישראל
 מחוז:  חיפה
 חבל ארץ:  עמק זבולון
 העיר הגדולה:  קריית אתא
 תאריך ייסוד:  1934
 אוכלוסייה:  ‏
  ‑ בגוש:  251,000 (2022)
 קואורדינטות:  32°50′30″N 35°04′17″E﻿ / ﻿32.841666666667°N 35.071388888889°E﻿ / 32.841666666667; 35.071388888889 
 אזור זמן:  UTC +2
  מפת מיקום  מפה מפורטת    לחצו כדי להקטין חזרה   לחצו להגדלה    מבט ממטוס על חלק מאזור הקריות: קריית ביאליק, קריית מוצקין, קריית ים וחלק מקריית חיים; בחלקה העליון (הצפוני) של התמונה, נראה מפרץ עכו; נובמבר 2014    (למפת חיפה מוגדלת) הקריות(למפת חיפה רגילה) הקריות(למפת הגליל המערבי רגילה) הקריות(למפת הגליל המערבי מוגדלת) הקריות tabBackground:;tabBorder:#aaa;defaultTab:0;
הַקְּרָיוֹת הוא שמה הכולל של קבוצת ערים ושכונות סמוכות זו לזו השוכנות בקצה הצפוני של מחוז חיפה שבישראל. בקריות מתגוררים, נכון ל-2022, מעל 251 אלף תושבים.
בקריות נכללות הערים קריית ים, קריית ביאליק, קריית מוצקין וקריית אתא, כמו גם שתי שכונות חיפאיות - קריית חיים וקריית שמואל.
אף שהקריות מחולקות על פני רשויות מוניצפליות שונות, מתקיימת התייחסות נרחבת לגוש היישובים השלם. תושב הקריות, למשל, יציג את עצמו לעיתים כמי שמתגורר בקריות, מבלי לפרט את הקריה הספציפית שממנו בא.
המקומונים הפונים לתושבי הקריות הם "הד הקריות", "זמן קריות", "ידיעות המפרץ" והחינמון "חדשות הקריות".
מרבית הקריות הוקמו במסגרת פרויקטים גדולים של חברת שיכון עובדים ההסתדרותית.
ההצעה לאיחוד הקריות לעיר אחת

הקריות שקמו במפרץ חיפה ראו את עצמן חלק מהעיר חיפה ובקשו להיכלל בה. לעומת זאת, שלטונות המנדט הבריטי בקשו למנוע מהיהודים להפוך לרוב בעיר חיפה ועל כן ביקשו להעניק מעמד מוניציפלי נפרד לקריות. מוסדות היישוב היהודי בקשו ללחוץ להגדלת העיר חיפה והורו לקריות שלא להסכים לקבל מעמד מוניציפלי נפרד ורוב הקריות אכן נשמעו להוראה. עם קום המדינה עלה שוב הרעיון לאחד את הקריות לתוך חיפה, אולם בסופו של דבר הוחלט לספח רק את קריית חיים וקריית שמואל.
מפעם לפעם עולה לדיון הצעה לאיחוד הקריות לעיר גדולה אחת בשם "עיר זבולון" או "עיר הקריות". במסגרת הצעת חוק התוכנית להבראת כלכלת ישראל, שהונחה על שולחן הכנסת באמצע 2003, נכללה הצעה לאיחוד רשויות מקומיות רבות ברחבי הארץ, ובין היתר נכללה ההצעה לאחד לעיר אחת את קריית מוצקין, קריית ים, קריית ביאליק וכן את השכונות בחיפה - קריית חיים וקריית שמואל. ההצעה לאיחוד הקריות לא אושרה, אך הדיון בה לא ירד מסדר היום.
ב־7 בינואר 2008, הודיעה הממשלה על כוונתה לאחד, עוד לפני הבחירות המוניציפליות שנועדו לנובמבר 2008, את קריית מוצקין עם קריית ביאליק ואת קריית ים עם חיפה (כחלק מהרובע העירוני של קריית חיים). שר הפנים, מאיר שטרית, אף נפגש עם כמה מראשי הערים המיועדות לאיחוד, אולם כעבור שבועות אחדים נדחתה התוכנית.
נתונים סטטיסטים (2024)

בגוש כולו חיים 225,000 תושבים, מחולקים בערים ובשכונות הבאות:
| שם העיר | מספר תושבים | שטח שיפוט (בדונמים) | צפיפות אוכלוסייה (אנשים לקמ"ר) | מעמד | תאריך יסוד | תאריך הכרזה כעיר | דירוג חברתי-כלכלי |
| --- | --- | --- | --- | --- | --- | --- | --- |
| קריית ים | 42,284 | 12,170 | 8,606 | עיר | 1941 | 1976 | 5 |
| קריית ביאליק | 50,086 | 10,000 | 4,639 | עיר | 1934 | 1976 | 6 |
| קריית מוצקין | 48,748 | 3,778 | 10,612 | עיר | 1934 | 1976 | 6 |
| קריית אתא | 61,709 | 16,706 | 3,470 | עיר | 1925 | 1969 | 6 |
| קריית חיים | 29,000 | 4,550 | 6,360 | שכונה בעיר חיפה | 1933 | - | - |
| קריית שמואל | 7,740 | 750 | 10,256 | שכונה בעיר חיפה | 1935 | - | - |
הגייה

ההגייה המקובלת של השם היא "הקרָיות" (רי"ש בקמץ), אך יש בלשנים, ובהם ראובן סיוון ומאיר מדן, החולקים על הגייה זו, וקובעים שיש לומר "הקרִיות" (רי"ש בחיריק). מילון אבן-שושן תומך בשתי צורות הכתיב, וכך גם מילון ספיר.
המילה קריות מופיעה בתנ"ך, בצורה שמצדדים בה הבלשנים ומתייחסת ליישוב מקראי:
וְשִׁלַּחְתִּי-אֵשׁ בְּמוֹאָב, וְאָכְלָה אַרְמְנוֹת הַקְּרִיּוֹת
וכן בקטע המתייחס ליישוב המקראי קריות ביהודה:
זֹאת, נַחֲלַת מַטֵּה בְנֵי-יְהוּדָה--לְמִשְׁפְּחֹתָם. (כא) וַיִּהְיוּ הֶעָרִים, מִקְצֵה לְמַטֵּה בְנֵי-יְהוּדָה, אֶל-גְּבוּל אֱדוֹם, בַּנֶּגְבָּה--קַבְצְאֵל וְעֵדֶר, וְיָגוּר. (כב) וְקִינָה וְדִימוֹנָה, וְעַדְעָדָה. (כג) וְקֶדֶשׁ וְחָצוֹר, וְיִתְנָן. (כד) זִיף וָטֶלֶם, וּבְעָלוֹת. (כה) וְחָצוֹר חֲדַתָּה וּקְרִיּוֹת, חֶצְרוֹן הִיא חָצוֹר.
הערות שוליים

↑  מרדכי נאור, יוסי בן-ארצי עורכים, חיפה בהתפתחותה 1918–1948, ירושלים: יד יצחק בן צבי, 1989, עמ' 25-26
↑  מרדכי נאור, יוסי בן ארצי עורכים, חיפה בהתפתחותה 1918–1948, ירושלים: יד יצחק בן צבי, 1989, עמ' 131
↑  מרדכי נאור, יוסי בן ארצי, עורכים, חיפה בהתפתחותה 1918–1948, ירושלים: יד יצחק בן צבי, 1989, עמ' 27-37
1 2  מרדכי נאור, יוסי בן ארצי, עורכים, חיפה בהתפתחותה 1918–1948, ירושלים: יד יצחק בן צבי, 1989, עמ' 131-137
↑  מרדכי נאור, יוסי בן-ארצי, עורכים, חיפה בהתפתחותה 1918–1948, ירושלים: יד יצחק בן צבי, 1989, עמ' 140-144
↑  120 אלף תושבים בחיפה רבתי, דבר, 6 ביוני 1950
↑  הצעת חוק התוכנית להבראת כלכלת ישראל
↑  דוד חיון, ‏קרית ביאליק: ועד פעולה במטרה לטרפד איחוד הקריות, באתר גלובס, 20 באפריל 2003
↑  תני גולדשטיין, תשכחו מסביון ומבת ים - איחוד הרשויות בדרך, באתר ynet, 7 בינואר 2008
↑  תני גולדשטיין, שטרית התקפל: תוכנית איחוד הרשויות הוקפאה, באתר ynet, 18 בפברואר 2008
↑  תושבים לפי ערים, באתר data.gov.il, ‏30/10/2022
↑  קִרְיָה, באתר מילון אבניאון – מילון ספיר
| דגל ישראל מחוז חיפה |
| --- | --- | --- |
| נפות | נפת חיפה • נפת חדרה | מפת מחוז חיפה |
| ערים | אום אל-פחם • אור עקיבא • באקה אל-גרבייה • חדרה • חיפה • חריש • טירת כרמל • כפר קרע • נשר • קריית אתא • קריית ביאליק • קריית ים • קריית מוצקין | מפת מחוז חיפה |
| מועצות מקומיות | בנימינה-גבעת עדה • בסמ"ה • ג'סר א-זרקא • ג'ת • דלית אל-כרמל • זכרון יעקב • מעלה עירון • עספיא • ערערה • פוריידיס • פרדס חנה-כרכור • קריית טבעון • רכסים | מפת מחוז חיפה |
| מועצות אזוריות | אלונה • זבולון • חוף הכרמל • מנשה | מפת מחוז חיפה |
הזמנה לטקס הנחת אבן הפינה לקריית ביאליק (שכונת עולי גרמניה) 12 ביולי 1934
הקריות במבט ממפרץ חיפה
ג'ורדן רודריגז

| --- | --- |

 לידה:  20 ביולי 1992 (בן 32) סידני, אוסטרליה 
 מדינה:  אוסטרליה, מלזיה 
 תקופת הפעילות:  מ-2003 
 מקום לימודים:  Turramurra High School 
 פרופיל ב-IMDb
 
ג'ורדן רודריגז ( באנגלית: Jordan Rodrigues; נולד ב -20 ביולי 1992) הוא שחקן ורקדן אוסטרלי, אשר מוכר בעיקר מתפקידו ככריסטיאן ריד בדרמת הריקודים "אקדמיה לריקוד" בתאגיד השידור האוסטרלי, כמאט בסדרה "משפחת פוסטר" של רשת Freeform, ובתור טריי אמורי בסדרת המותחן העל-טבעי "קל כנוצה" של רשת הולו.
ראשית חייו

רודריגז נולד בסידני, ניו סאות 'ויילס, אוסטרליה, להורים מלזיים.
בילדותו הוא למד מגוון סגנונות ריקוד, בין היתר ג'אז, בלט, היפ הופ וגם דרמה ופיתוח קול.
קריירה

ניסיון המשחק המקצועי הראשון של רודריגז היה כשגילם את סימבה הצעיר בסיבוב ההופעות של המחזמר מלך האריות באוסטרליה בתיאטרון קפיטול החל באוקטובר 2003. לא הייתה לו הכשרה במשחק לפני האודישן, אך הוא בכל זאת קיבל את התפקיד על הבמה כאחת הדמויות הראשיות. הוא הופיע שלוש פעמים בשבוע במשך שנתיים וחצי.
בינואר 2008 הצטרף לסוכנות שחקנים. הוא קיבל כמה תפקידים ונבחן עבור תפקידו כג'אי פרננדז באופרת הסבון קרוב רחוק. את הופעת הבכורה שלו ערך במרץ 2008. בשנת 2009, היה מועמד לפרס לוגי הכסף בקטגוריית "הכישרון החדש הפופולרי ביותר" לאחר שסיים את עבודתו בסדרה.  היה לו גם תפקיד אורח בפרק הראשון של סדרת הטלוויזיה "Blue Water High".
בשנת 2010 הוא קיבל תפקיד ראשי בסדרת הדרמה "אקדמיה לריקוד". הוא לוהק לאחת הדמויות הראשיות, כריסטיאן ריד.  בשנת 2013 הוא הופיע במיני סדרה האוסטרלית "Better Man".
בין השנים 2014 ו-2018 שיחק בתפקיד חוזר בסדרה האמריקאית "משפחת פוסטר" בעונה השנייה עד החמישית. הוא גילם את מאט, אחד מחבריו ללהקה של ברנדון והחבר של מריאנה.
בשנת 2015 התארח בפרק בסדרה הוואי חמש-אפס. באותה שנה שיחק בסרט הריקודים "ברייקדאנס: שוברים ת'רשת" בתפקיד ג'יי ג'יי.
בשנת 2017 הוא הופיע בסרט ליידי בירד כאחיה הבכור של הדמות הראשית, כריסטין אותה מגלמת סירשה רונן.
בשנת 2018 הוא שיחק את טריי אמורי, אחת הדמויות הראשיות בסדרה המקורית של הולו, "קל כנוצה".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2015 | ברייקדאנס: שוברים ת'רשת | ג'יי.ג'יי |  |
| 2017 | אקדמיה לריקוד: הקאמבק | כריסטיאן ריד |  |
| 2017 | ליידי בירד | מיגל מקפירסון |  |
| 2017 | Bring It On: Worldwide Cheersmack | בלייק |  |
| 2020 | אגדות מורטל קומבט: נקמתו של סקורפיון | ליו קאנג | דיבוב |
| 2021 | מורטל קומבט: קרב הממלכות (אנ') | ליו קאנג | דיבוב |
| TBA | Left with Only Rain | ראמזי סטריינג'ר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008–2009 | קרוב רחוק | ג'אי פרננדז | 214 פרקים |
| 2010–2013 | אקדמיה לריקוד | כריסטיאן ריד | תפקיד ראשי (3 עונות); 65 פרקים |
| 2013 | Camp | גרג | 10 פרקים |
| 2013 | Better Man | קואה נגוין | מיני-סדרה |
| 2014–2018 | משפחת פוסטר | מאט | תפקיד חוזר (עונות 5-2); 41 פרקים |
| 2015 | הוואי חמש-אפס | קרטר אקאנה | פרק: "Moʻo ʻolelo Pu" |
| 2016 | מעמידות פנים | דילן | 3 פרקים |
| 2019-2018 | קל כנוצה | טריי אמורי | תפקיד ראשי (2 עונות); 26 פרקים |
| 2019 | הטובות למשטרת אל איי | ארלו | 5 פרקים |
| 2020 | Moonbase 8 | כריסטופר | פרק: "Beef" |
| 2022 - הווה | אוצר לאומי: קצה ההיסטוריה | אית'ן צ'או | תפקיד ראשי; 10 פרקים |
פרסים ומועמדויות

| שנה | פרס | קטגוריה | סדרה/סרט | תוצאה | התייחסויות |
| --- | --- | --- | --- | --- | --- |
| 2020 | פרסי אמי בשעות היום | ביצועים עיקריים מצטיינים בתוכנית בשעות היום | קל כנוצה | מועמדות |  |
הערות שוליים

↑  Adamski, Kat. "Actor dreams of home now, away later". North Shore Times. אורכב מ-המקור ב-21 בספטמבר 2010. נבדק ב-17 בספטמבר 2011. {{cite web}}:  (עזרה)
↑  "Smith, Ritchie score Gold Logie nominations". Digitalspy.co.uk. 30 במרץ 2009. נבדק ב-17 בספטמבר 2011. {{cite web}}:  (עזרה)
↑  "Dance Academy – ABC press release". אורכב מ-המקור ב-22 באוקטובר 2012. נבדק ב-11 במרץ 2012. {{cite web}}:  (עזרה)
↑  Hipes, Patrick (2020-05-21). "Daytime Emmy Nominations: 'General Hospital', 'Sesame Street', 'The View' Top List; CBS, Amazon Prime Lead Networks". Deadline (באנגלית). נבדק ב-2020-05-27.
| --- | --- |
בקרת זהויות :  GND: 1097437205  LCCN: no2018060403  VIAF: 96146153097905251634   WorldCat (עם VIAF): 96146153097905251634
סוון בירקרטס

| --- | --- |
אין תמונה חופשית
 לידה:  21 בספטמבר 1951 (בן 73) פונטיאק, ארצות הברית 
 מדינה:  ארצות הברית 
 מקום לימודים:  אוניברסיטת מישיגן, Cranbrook Educational Community 
 שפות היצירה:  אנגלית 
 פרסים והוקרה:  מלגת גוגנהיים  עמית האקדמיה האמריקאית לאמנויות ולמדעים 
 
סוון בירקרטס (באנגלית: Sven Birkerts; נולד ב-21 בספטמבר 1951) הוא מסאי ומבקר ספרות אמריקאי. הוא ידוע בעיקר בזכות ספרו "אלגיות גוטנברג" (The Gutenberg Elegies,‏ 1994), המציג ירידה בקריאה עקב התפשטות האינטרנט וטכנולוגיות אחרות של "התרבות האלקטרונית". ב-2006 פרסם מהדורה מתוקנת עם הקדמה חדשה ואפילוג הדנים בהישרדות הקריאה.
בירקרטס נולד בפונטיאק, מישיגן, וגדל באזור המטרופולין של דטרויט. הוא סיים את לימודיו בבית הספר קראנברוק ובאוניברסיטת מישיגן ב-1973.
הוא פרסם ספרי מאמרים על ספרות שזכו לביקורות אוהדות, ואז מונה לתפקידי עריכה והוראה. הוא הפך למנהל סמינרי הכתיבה של בנינגטון קולג', תפקיד שתפס לאחר מותו של ליאם רקטור. בירקרטס היה העורך של AGNI, כתב העת הספרותי, ולימד כתיבה באוניברסיטת הרווארד, אמרסון קולג', אמהרסט קולג' ומכללת מאונט הוליוק.
הוא גר בארלינגטון, מסצ'וסטס, עם אשתו לין. יש לו שני ילדים, מארה וליאם.
אביו היה האדריכל גונאר בירקרטס, שנולד וגדל בלטביה, עזב בצעירותו לפני שצבא ברית המועצות כבש את לטביה בימים האחרונים של מלחמת העולם השנייה, סיים תואר באדריכלות בשטוטגרט, היגר לארצות הברית וביסס את עבודתו באזור דטרויט.
יצירותיו

An Artificial Wilderness: Essays on 20th Century Literature. (1987). New York: William Morrow.
The Electric Life: Essays on Modern Poetry. (1989). New York: William Morrow.
American Energies: Essays on Fiction. (1992). New York: William Morrow.
The Gutenberg Elegies: The Fate of Reading in an Electronic Age. (1994). Boston: Faber and Faber.
Readings. (1999). St. Paul, MN: Graywolf Press.
My Sky Blue Trades: Growing Up Counter in a Contrary Time. (2002). New York: Viking.
The Other Walk. (2011). St. Paul, MN: Graywolf Press.
Changing the Subject: Art and Attention in the Internet Age. (2015). St. Paul, MN: Graywolf Press.
רות דר

| --- | --- |
אין תמונה חופשית
 לידה:  10 באוקטובר 1941 (בת 83) תל אביב, פלשתינה (א"י)
 מקום לימודים:  מכללת לוינסקי לחינוך  בצלאל אקדמיה לאמנות ועיצוב ירושלים  מכון אבני 
 תחום יצירה:  עיצוב תלבושות, עיצוב במה 
 פרסים והוקרה:  פרס התיאטרון הישראלי  פרס רוזנבלום לאמנויות הבמה 
 בן או בת זוג:  אילן דר 
 מספר צאצאים:  1 
 
רות דר (נולדה ב-10 באוקטובר 1941) היא מעצבת תפאורה ותלבושות וארט דירקטור בתיאטרון, בקולנוע, בטלוויזיה ובאופרה הישראלית. עיצבה כ-140 הפקות של הצגות תיאטרון, מחזות זמר ואופרות בכל התיאטרונים הרפרטוארים בארץ. זכתה לפרסום והצלחה, קיבלה פרסים רבים ועבדה עם הבמאים המובילים בתיאטרון הישראלי, בהם יוסף מילוא, עמרי ניצן, עודד קוטלר, אילן רונן, מייקל אלפרדס, מיקי גורביץ', חנוך לוין ועוד. כיהנה במשך 28 שנים (1982–2009) כמעצבת הבית הקבועה לתפאורה ותלבושות של תיאטרון הקאמרי, תל אביב. הייתה ממקימי "אמבי" - איגוד התפאורנים בישראל. נבחרה לאחת מ-23 מעצבי הבמה המובילים בעולם שכובדו על ידי ה-OISTAT בקואדרינלה של פראג ב-2007.
ביוגרפיה

רות נולדה בתל אביב ליוסף פולן, מהנדס שעלה לארץ מוורשה ב-1920 כחלוץ ולפני שנסע ללמוד הנדסה בצרפת, היה שחקן מן המניין בתיאטרון אוהל ולחנה, שעלתה ארצה מליטא והייתה אחת מקבוצת החלוצים שהקימה את קיבוץ משמר העמק.
רות למדה ב"בית חינוך לילדי עובדים" בצפון תל אביב וב"סמינר לוינסקי" (הוראת אנגלית). את שירותה הצבאי עשתה בלהקת הנח"ל (בתוכניתה "טיפת הדבש", 1962).
למדה ציור במכון אבני בתל אביב, ובבצלאל בירושלים.
ב-1964, עם נישואיה לאילן דר, אז שחקן תיאטרון חיפה, עברה לחיפה ושיחקה במועדון התיאטרון החיפאי, ואחר כך בתיאטרון העירוני של חיפה.
ב-1967, נסעה ללונדון ללמוד עיצוב תפאורה ותלבושות לתיאטרון, בבית הספר שליד בית האופרה Sadler's Wells (כעת נקרא בית הספר לעיצוב לתיאטרון ע"ש MOTLEY (אנ')).
במהלך השנים, מעת שחזרה לארץ מלימודיה ועד עתה, עיצבה דר תפאורה ותלבושות עבור התיאטרונים השונים, בהם תיאטרון הקאמרי, תיאטרון הבימה, התיאטרון העירוני חיפה, תיאטרון החאן בירושלים, תיאטרון באר שבע, תיאטרון בית ליסין, באופרה הישראלית, בקולנוע ובטלוויזיה.
ב-2015 יצא לאור ספרה "ברדש ושחש תולים כביסה" הכולל סיפורים קצרים בהם היא מגוללת מסכת מופלאה של יחסי עבודה וחברות בינה ובין המחזאי הדגול חנוך לוין.
גרה בתל אביב. נשואה לשחקן אילן דר ולהם בת, אראל.